《来诗过有称誉再和》
宋代·张守

任重非所胜，位高忧疾颠。归耕半顷秫，荣枯付樽前。

来作江南牧，衰谢愧五贤。喜闻复故境，中兴颂周宣。

贤能不复遗，纡馀定为妍。勿笑百僚尾，三署会须肩。

作者简介：（1084—1145）常州晋陵人，字子固，一字全真，号东山居士。徽宗崇宁二年进士。擢监察御史。高宗建炎初上防淮渡江利害六事，主张恢复中原，反对画江自守。历御史中丞、翰林学士、同签书枢密院事。四年，除参知政事。未几罢知绍兴府，改福州。六年，复参知政事，兼权枢密院事。后历知婺州、洪州、建康府。卒谥文靖。有《毗陵集》。